
Selam alejkum


Ima li hadis u kom se spominje preporuka koliko dnevno bi trebao svaki vjernik da prouči Kur'ana?


( negdje sam procitao da bi trebalo bar jedan dzuz dnevno da se prouči pa me zanima da li ima hadis ili je to preporuka ucenjaka?)


* 
* 
* 
* 
* 
* 
* 

 

Koliko dnevno bi trebao svaki vjernik da prouči Kur'ana?
========================================================

 

Imam Buhariji u svome *Sahihu*, govoreći o vrijednostima Kur'ana, jedno poglavlje naslovio je: „O tome za koje vrijeme se prouči cijeli Kur'an i riječima Uzvišenog: ‘A vi iz Kur'ana učite ono što je lahko[[1]](#_ftn1).'“


U tom poglavlju spomenuo je predaju od Abdullaha b. Amra da je kazivao: „Poslanik mi je, sallallahu alejhi ve sellem, jednom prilikom rekao: ‘Prouči Kur'an svakog mjeseca!’, na što sam mu odgovorio: ‘Ja mogu više od toga!’ Na kraju mi Vjerovjesnik, sallallahu alejhi ve sellem, reče: ‘Prouči ga za sedam dana, i nemoj za manje od toga!'“[[2]](#_ftn2)


U drugoj predaji prenosi se da je Abdullah b. Amr upitao Poslanika, sallallahu alejhi ve sellem o tome za koje vrijeme proučiti cijeli Kur'an, pa mu je rekao: „Za četrdeset dana’, nakon toga mu reče: ‘Za mjesec’, a nakon toga reče: ‘Za dvadeset dana.’ Potom mu je rekao: ‘Za petnaest’, a poslije: ‘Za deset dana.’ Na kraju mu je rekao: ‘Za sedam dana.'“[[3]](#_ftn3)


Abdullah b. Amr prenosi da je Poslanik, sallallahu alejhi ve sellem, rekao: „Neće razumjeti Kur'an onaj ko ga prouči za manje od tri dana.“[[4]](#_ftn4)


Imam Ebu Hanife, rekao je: „Ko dva puta u godini dana prouči Kur'an, ispunio je pravo koje Kur'an ima kod njega (kada je riječ o njegovom učenju), jer je Poslanik, sallallahu alejhi ve sellem, u godini kada je preselio, pred Džibrilom dva puta učinio hatmu.“


Drugi su govorili: „Pokuđeno je pustiti da prođe četrdeset dana, a da se nije proučila hatma, osim ako postoji određeno opravdanje. Ovako se prenosi od imama Ahmeda, zbog hadisa gdje se spominje četrdeset dana…“[[5]](#_ftn5)


